wickkiey/tamil-wikipedia-chunked huggingface dataset:
# பொருநை இலக்கியத் திருவிழா

## நிகழ்ச்சிகள்

### நூற்றாண்டு மண்டப நிகழ்வுகள்

பாளை நூற்றாண்டு மண்டபத்தில் மண்வாசனை என்ற தலைப்பில் கரிசல், நெல்லை, நெய்தல், நாஞ்சில் வட்டார இலக்கிய மரபுகள், தொல்லியல் களம் குறித்த தலைப்புகளில் உரையாடல்கள் நிகழ்ந்தன.  
எழுத்தாளர்கள் சோ. தர்மன், பூமணி, சுகா, ஜோ.டி.குருஸ், பொன்னீலன், போகன் சங்கர், முத்தாலக்குறிச்சி காமராசு, சிவகளை மாணிக்கம், சங்கர நாராயணன், முகமது யூசுப், பேரா. கட்டளை கைலாசம் உள்ளிட்டவர்கள் இங்கு சிறப்புரை நிகழ்த்தினர்.
# பொருநை இலக்கியத் திருவிழா

## நிகழ்ச்சிகள்

### பி.பி.எல். அரங்க நிகழ்வுகள்

சிறுகதை, நாவல், நாடகம் குறித்த நிகழ்வுகள் பி.பி.எல். அரங்கத்தில் நடைபெற்றன.  
எழுத்தாளர்கள் சிறீதர கணேசன், கார்த்திக் புகழேந்தி, நாடக இயக்குநர்கள் முருகபூபதி, சந்திரமோகன், பேரா நவீனா, ஜான்சி பால்ராஜ், அகிலா ஆமிம், முசுதபா போன்றவர்கள் கலந்து கொண்டனர். எழுத்தாளர் கோணங்கி, விஜய ராவணன், பேரா முத்துலட்சுமி ஆகியோர் கலந்து கொண்ட கவிஞர் தாளப்பன் தலைமையிலான கருத்தரங்கம் ஒன்றும் நடைபெற்றது.
# பொருநை இலக்கியத் திருவிழா

## நிகழ்ச்சிகள்

### வ. உ. சி. மேடை அரங்க நிகழ்வுகள்

கவிதை மற்றும் இசை தொடர்பான நிகழ்வுகள் வ உ சி. அரங்கத்தில் நடைபெற்றன.  
கல்பட்டா நாராயணன், கவிஞர் தேவதேவன், பாலா கருப்பசாமி, லட்சுமி மணிவண்ணன், வெய்யில், சபரிநாதன் போன்றவர்கள் கவிதை வாசித்தனர். எங்கும் எதிலும் கவிதை என்ற தலைப்பு மையமாக இருந்தது. இதைத் தவிர கவிதை மழை-1, கவிதை மழை-2 என்ற அமர்வுகளில் ஏர்வாடி இராதாகிருட்டிணன் மற்றும் நெல்லை செயந்தா தலைமையில் பல்வேறு கவிஞர்கள் கவிதை வாசித்தனர். இசைமழை அமர்வில் மரு. இராமானுஜம், கவிஞர் ஆனந்த குமார், இசையாசிரியர் இயேசுதாசன் உள்ளிட்டவர்கள் கலந்து கொண்டு சிறப்பித்தனர்.
# பொருநை இலக்கியத் திருவிழா

## நிகழ்ச்சிகள்

### மேலக்கோட்டை வாசல் நிகழ்வுகள்

திரைப்பட இலக்கியம் தொடர்பான கருத்தரங்கமும் திரையிடலும் இந்த அரங்கத்தில் நிகழ்ந்தன.  
இயக்குநர் அசயன்பாலா, தமயந்தி, ஒவியர் புருசோத்தமன், எழுத்தாளர் தீபா சானகிராமன், இயோசபின் பாபா, காஞ்சனை மணி உள்ளிட்டோர் கலந்து கொண்டு கருத்துரைத்தனர் மற்றும் விவாதித்தனர். உலக சினிமா, இந்திய சினிமா, ஆவணப்படங்கள், குழந்தைகளுக்கான திரைப்படங்கள் என திரையிடல் நிகழ்வும் நடைபெற்றது.
# பொருநை இலக்கியத் திருவிழா

## நிறைவு விழா

பொருநை இலக்கிய திருவிழா நிறைவு நாள் நிகழ்ச்சியில் ஓலை சுவடி தொகுப்பினை தமிழ்நாடு சட்டமன்ற பேரவைத் தலைவர் மு. அப்பாவு வெளியிட்டார். இந்த ஓலைச்சுவடிகள் மாணவ மாணவிகளால் எழுதப்பட்டது என்பது குறிப்பிடத்தக்கதாகும்.
# மியான்மர் சுண்டெலி

***மியான்மர் சுண்டெலி*** (*Mus nitidulus*-*மசு நித்துலசு*) என்பது மத்திய மியான்மரில் காணப்படும் *மசு* பேரினத்தைச் சேர்ந்த நடுத்தர அளவிலான கொறித்துண்ணி சிற்றினமாகும்.
# மியான்மர் சுண்டெலி

## தோற்றம்

இந்த சிற்றினத்தின் பெயர் 1859ஆம் ஆண்டிற்கு முந்தையது. *மசு நித்துலசு*, *மசு செர்விகலரில்* இருந்து ஒரு தனி சிற்றினமாகப் பிரிக்கப்பட்டது ஆகும். 2007-ல், முக்கியமாக புதிய மாதிரிகள் மீதான மரபணு ஆராய்ச்சியின் காரணமாக, *ம. நித்துலசு* தனிச் சிற்றினமாக அங்கீகரிக்கப்பட்டது. இது *ம. செர்விகாலர்* விட *ம. பூடுகா*வுடன் மிகவும் நெருக்கமாகத் தொடர்புடையவை. மரபணு தரவுகளின் அடிப்படையில், *ம. நித்திலசு* 1.3 மில்லியன் ஆண்டுகளுக்கு முன்பு தோன்றியதாக மதிப்பிடப்பட்டுள்ளது. இந்த சிற்றினத்தின் பரவலானது ஐராவதி ஆற்றின் கீழ்ப்பகுதியைச் சுற்றியுள்ள பகுதியை உள்ளடக்கியது.
# மியான்மர் சுண்டெலி

## விளக்கம்

*ம. நித்திலசு* நடுத்தர அளவிலான சுண்டெலியாகும். மென்மையான, மெல்லிய, நெகிழ்வான, வெளிப்படையான மீசை முடிகளுடையது. இது *ம. செர்விகாலர்* மற்றும் *ம. பிராஜிலிகாடா* *போன்று* தோற்றமளிக்கின்றது. உடலின் அடிப்பகுதி வெளிர் சாம்பல் நிறமாகவும், கன்னங்கள் மற்றும் மூக்கின் பக்கங்களும் வெண்மையாகவும் இருக்கும். இது பெரிய, முடிகளுடன் கூடிய காதுகளைக் கொண்டுள்ளது. இதன் பாதங்கள் வெண்மை நிறமுடையன; ஆனால் சில நேரங்களில் கருப்பு முடிகள் காணப்படும். இதனுடைய நீளம் 73 முதல் 93 மி.மீ. வரை இருக்கும். எடை 16.2 முதல் 18 கிராம் வரை மாறுபடும். இவை பக்கத்திற்கு 1 + 2 + 2 என இரண்டு பக்கத்திலும் மொத்தமாக 10 பாற்சுரப்பிகள் உள்ளன.  
- ஜிஎப்டிஎல் கீழ் உரிமம் பெற்ற இடச்சு விக்கிப்பீடியாவிலிருந்து மொழிபெயர்க்கப்பட்ட உள்ளடக்கத்தை இந்த உரை உள்ளடக்கியுள்ளது.
# சோரிக்து கான் ஏசுதர்

**சோரிக்து கான்** ( ; ) என்பவர் வடக்கு யுவான் அரசமரபின் ககான் ஆவார். இவர் 1388 - 1391இல் ஆட்சி புரிந்தார். சோரிக்து கானின் அடையாளப்படுத்துதலானது விவாதத்திற்குரியதாக உள்ளது. சில அறிஞர்கள் சோரிக்துவும் ஏசுதரும் ஒரே நம்பர் என்று நம்புகின்றனர். ஏசுதர் என்பவர் அரிக் போகேயின் ஒரு வழித்தோன்றல் ஆவார். ஏசுதருக்குப் பின் வந்த என்கே கான் ஏசுதரின் மகன் ஆவார். அதே நேரத்தில் *எர்தெனீன் தோப்சி* என்ற மங்கோலிய நூல் சோரிக்து கான் மற்றும் என்கே கான் ஆகிய இருவருமே ஒரே நபர் என்றும், அவர்களின் பட்டங்கள் மட்டும் வெவ்வேறானவை என்றும் நம்புகிறது. இவரது பட்டமான "சோரிக்து கான்" என்பதன் பொருள் மொங்கோலிய மொழியில் "துணிச்சலான பேரரசர்" என்பதாகும்.  
ஏசுதரால் உஸ்கல் கான் தோகுஸ் தெமுர் கொல்லப்பட்டதற்குப் பிறகு ஒன்றிணைந்திருந்த மங்கோலியப் பழங்குடியினங்கள் சீக்கிரமே சிதறுண்டன. சகதாயி கானின் ஒரு வழித்தோன்றலான குணசிறீ தற்போதைய சிஞ்சியாங்கில் அமி என்ற இடத்தில் காரா தெல் என்ற அரசை நிறுவினார். உஸ்கல் கானின் முன்னாள் மந்திரியான நேசெலை 1389இல் மிங் அரசமரபுக்குப் பணிந்தார். தற்போதைய உள் மங்கோலியா மாகாணத்தில் நேசெலையின் கீழ் தியூவானின் (அல்லது மூன்று பாதுகாவலர்கள்) என்ற ஒரு மங்கோலியப் பாதுகாவலர்களை மிங் அரசமரபு நிறுவியது. எனினும், பிந்தைய கானான சிங்சாங், சிர்மேன் ஆகியோர் ஏசுதருடன் இணைந்தனர். நேசெலையைக் கொன்றனர்.  
இலியாவோவின் முந்தைய இளவரசரும், மூன்று பாதுகாவலர்களின் தலைவர்களில் ஒருவருமான அசசிர் ஏசுதருடன் தன்னுடைய கூட்டணியை 1389ஆம் ஆண்டுக்குப் பிறகு சில காலத்தில் ஏற்படுத்திக் கொண்டார்.
# என்கே கான்

**என்கே** ( ; ), (?–1394) என்பவர் வடக்கு யுவான் அரசமரபின் ஒரு ககான் ஆவார். இவர் 1391 - 1394இல் ஒரு குறுகிய காலத்திற்கு ஆட்சி செய்தார். என்கேயை அடையாளப்படுத்துவது விவாதத்திற்குரிய ஒரு வரலாற்றுப் பொருளாக உள்ளது. பாரசீக வரலாற்று நூல்களின்படி, சோரிக்து என்பவர் ஏசுதர் ஆவார். என்கே கான் என்பவர் ஏசுதரின் மகனாவார். என்கே ஏசுதருக்குப் பிறகு ஆட்சிக்கு வந்தார். அதே நேரத்தில் மற்றவர்கள் சோரிக்து மற்றும் என்கே ஆகிய இருவருமே ஒரே நபர் என்று நம்புகின்றனர். இவரது பெயரான "என்கே" என்பதற்கு மொங்கோலிய மொழியில் "அமைதியான" என்று பொருள்.  
மங்கோலிய வரலாற்றாளர் ச. போர் என்பவரின் கூற்றுப்படி, மிங் அரசமரபுக்கு எதிராகத் தைமூருடன் என்கே ஒரு கூட்டணியை ஏற்படுத்தினார். எனினும், 1405இல் மிங் அரசமரபை நோக்கி அணிவகுத்துச் சென்றபோது தைமூர் இறந்தார்.
# இலங்கை முள்ளெலி

**இலங்கை முள்ளெலி** (*Ceylon spiny mouse-மசு பெர்னாண்டோனி*) என்பது முரிடே குடும்பத்தில் உள்ள கொறிக்கும் சிற்றினமாகும். இது இலங்கையில் மட்டுமே காணப்படும் அகணிய உயிரி. இது சிங்கள மொழியில் சிறீலங்கா கடு கீன் மியா ( ශ්රී ලංකා කටු හීන් මීයා) என அழைக்கப்படுகிறது.
# இலங்கை முள்ளெலி

## விளக்கம்

இதனுடைய உடல் நீளம் 9 முதல் 11 செ.மீ. ஆகும். வாலின் நீளம் 6 முதல் 7 செ.மீ. ஆகும். உடல் மேல் பகுதி சிவப்பு சாம்பல் நிறத்தில், சாம்பல் நிற தட்டையான முள்ளெலும்புகளை (ஒவ்வொன்றும் 11 மிமீ நீளம்) கொண்டுள்ளது. ஒன்றோடொன்று கலந்த மெல்லிய உரோமங்களைக் கொண்டுள்ளது. உடலின் கீழ்ப்பகுதி வெண்மையிலிருந்து சாம்பல் நிறமுடையது. பல நீண்ட கறுப்பு முடிகள் கொண்டது. காதுகள் கருமையானவை மற்றும் ஒப்பீட்டளவில் பெரியவை. நீள மூக்கு கூர்மையாக காணப்படும். வால் அடர் ஊதா நிறம் செதில்களுடன் உடலைவிட நீளமானது. வெட்டுப்பல் ஆரஞ்சு நிறத்தில் இருக்கும்.
# இலங்கை முள்ளெலி

## பரம்பல்

இலங்கை முள்ளெலி என்பது அழிந்து வரும் ஒரு சிற்றினமாகும். இது பின்வரும் இடங்களிலிருந்து மட்டுமே அறியப்படுகிறது.  
- மத்திய மாகாணம், இலங்கை (கும்பலகமுவா)
- வடக்கு கிழக்கு மாகாண சபை, இலங்கை (கும்மண)
- தென் மாகாணம், இலங்கை (அம்பாந்தோட்டையில் உள்ள புட்டாவா மற்றும் யாலா தேசிய வனம்)
- ஊவா மாகாணம் (மொனராகலை கல்கே)
# உலகத் திருக்குறள் மாநாடு

**உலகத் திருக்குறள் மாநாடு** திருக்குறளை பல்வேறு நோக்குகளில் ஆய்வுசெய்வதற்காகக் கூட்டப்படும் மாநாடு ஆகும்.
# உலகத் திருக்குறள் மாநாடு

## மாநாடுகள்

இதுவரை பின்வரும் இடங்களில் இம்மாநாடு நடைபெற்று உள்ளது  
- முதலாவது மாநாடு : கன்னியாகுமரி, தமிழ்நாடு, இந்தியா.
- இரண்டாது மாநாடு : இங்கிலாந்து
- மூன்றாவது மாநாடு : ஆஸ்திரேலியா
- நான்காவது மாநாடு : தில்லி
# உலகத் திருக்குறள் மாநாடு

## மாநாடுகள்

### ஐந்தாவது மாநாடு

ஐந்தாவது மாநாடு 2024ஆம் ஆண்டில் அமெரிக்காவில் உள்ள சிகாகோ நகரில் நடைபெற இருக்கிறது. இம்மாநாட்டின் பொதுத்தலைப்பு "திருக்குறள் உலகப் பொதுநூல்" என்பது ஆகும். அம்மாநாட்டின் கருத்தரங்கிற்கு "அகம்" எனவும் கலையரங்கிற்கு "புறம்" எனவும் பெயரிடப்பட்டு இருக்கிறது. இம்மாநாட்டை தமிழ்நாட்டில் சென்னையில் அமைந்துள்ள ஆசியவியல் நிறுவனம், அமெரிக்காவில் உள்ள சிகாகோ தமிழ்ச் சங்கம், அமெரிக்கா உலகத்தமிழ் மாமன்றம் ஆகியன இணைந்து ஒருங்கிணைக்கின்றன.
# உலகத் திருக்குறள் மாநாடு

## மாநாடுகள்

### ஆறாவது மாநாடு

ஆசியாக் கண்டத்தில் உள்ள ஏதேனும் ஒரு நாட்டில் நடைபெறும்
# உலகத் திருக்குறள் மாநாடு

## மாநாடுகள்

### ஏழாவது மாநாடு

ஐரோப்பாக் கண்டத்தில் பிரான்சு நாட்டில் நடைபெறும்.
# எல்பெக் நிகுலேசுக்சி கான்

**நிகுலேசுக்சி கான்** (; ) என்பவர் வடக்கு யுவான் அரசமரபின் ஒரு கானாவார். இவர் 1394 முதல் 1399 வரை ஆட்சி புரிந்தார். *எர்தெனீன் தோப்சி* என்ற நூலின்படி, இவர் சோரிக்து கானின் தம்பி ஆவார். அதே நேரத்தில், மற்ற வரலாற்றாளர்கள் இவர் பிலிகுது கானின் மகன் என்று குறிப்பிடுகின்றனர்.  
உகேச்சி காசிகா என்பவர் அந்நேரத்தில் ஒயிரட்களின் ஆட்சியாளராக இருந்தார். தனது பழங்குடியினங்கள் மீது ஒரு புதிய ஆட்சியாளரை நியமிக்கும் ககானின் முடிவை அவர் தடுத்து வந்தார். தன்னுடைய சொந்த உறவினர்களைக் கொன்ற வன்முறை குணம் கொண்ட கான் பேரரசராக இருக்கத் தகுதியற்றவர் என்று படுலாவைக் காசிகா இணங்க வைத்தார். படுலாவும் தனது தந்தையின் இறப்பிற்குப் பழிவாங்க விரும்பினார்.  
1399இல் எல்பெக் நிகுலேசுக்சி ககான் நான்கு ஒயிரட் அரசால் தோற்கடிக்கப்பட்டார். அவர்களது தலைவர்கள், உகேச்சி காசிகா, மற்றும் படுலா ஆகியோரால் கொல்லப்பட்டார். இவரது இறப்பிற்குப் பல மாதங்கள் கழித்து இவரது மூத்த மகன் குண் தெமூர் கானுக்கு இவரது மகுடம் சூட்டப்பட்டது. இறந்த கானின் முதன்மையான பட்டத்து இராணியான கோபேகுந்தை இவருடன் ஒல்ஜெயிடுவின் தொடர்பு குறித்துப் பொறாமை கொண்டார். கோபேகுந்தை உகேச்சி காசிகாவுடன் இணைந்தார். காசிகா இவரின் அனைத்து உடமைகளையும் பறிமுதல் செய்தார்.
# எல்பெக் நிகுலேசுக்சி கான்

## பிள்ளைகள்

1. பட்டத்து இளவரசர் தூரேன் தெமூர்
1. அஜை
1. தைசுன் கான்
1. அக்பர்சின்
1. மந்தூல் கான்
1. குண் தெமூர் கான்
1. ஒல்ஜெயி தெமூர் கான்
1. சமூர் குன்சை
# குண்டூர் கிழக்கு சட்டமன்றத் தொகுதி

**குண்டூர் கிழக்கு சட்டமன்றத் தொகுதி** (*Guntur East Assembly constituency*) இந்தியாவின் ஆந்திரப் பிரதேசத்தின் குண்டூர் மாவட்டத்தில் உள்ள ஒரு மாநில சட்டமன்றத் தொகுதியாகும். தடிகொண்டா, மங்களகிரி பொன்னுரு, தெனாலி மற்றும் குண்டூர் மேற்கு ஆகியவற்றுடன் குண்டூர் மக்களவைத் தொகுதியின் ஏழு சட்டமன்றத் தொகுதிகளுள் இதுவும் ஒன்றாகும். முன்னர் குண்டூர்-1 சட்டமன்றத் தொகுதி என அழைக்கப்பட்ட இது, 2008ஆம் ஆண்டு நாடாளுமன்ற மற்றும் சட்டமன்றத் தொகுதிகளின் எல்லை நிர்ணய ஆணையில் சில சிறிய மாற்றங்களுக்கு உள்ளாகி *,* நாடாளுமன்ற மற்றும் சட்டமன்றத் தொகுதிகளின் எல்லை நிர்ணய ஆணையின்படி குண்டூர் கிழக்கு (சட்டமன்றத் தொகுதி) எனப் பெயரிடப்பட்டது. 2019ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் ஒய். எஸ். ஆர். காங்கிரஸ் கட்சியின் வேட்பாளர் முகமது முசுதபா சேக் இத்தொகுதியில் வெற்றி பெற்று தற்போதைய சட்டமன்ற உறுப்பினராக உள்ளார். 25 மார்ச் 2019 நிலவரப்படி, இந்தத் தொகுதியில் மொத்தம் 229,830 வாக்காளர்கள் உள்ளனர்.
# குண்டூர் கிழக்கு சட்டமன்றத் தொகுதி

## மண்டலங்கள்

இத்தொகுதியின் கீழ் குண்டூர் மண்டலம் (பகுதி), குண்டூர் (மாநகராட்சி) (பகுதி) மற்றும் குண்டூர் (மாநகராட்சி) - பகுதி எண்.7 முதல் 23 வரை அடங்கியுள்ளன.
# குண்டூர் கிழக்கு சட்டமன்றத் தொகுதி

## சட்டமன்ற உறுப்பினர்களின் பட்டியல்

### குண்டூர் கிழக்கு (2009- தற்போது வரை)

| ஆண்டு | கட்சி | சட்டமன்ற உறுப்பினர் |  |
| --- | --- | --- | --- |
| 2019 | ஒய். எஸ். ஆர். காங்கிரஸ் கட்சி | முகமது முசுதபா சேக் |  |
| 2014 | ஒய். எஸ். ஆர். காங்கிரஸ் கட்சி |  |  |
| 2009 | இந்திய தேசிய காங்கிரசு | சேக் மசுதான் வலி | } |
# குண்டூர் கிழக்கு சட்டமன்றத் தொகுதி

## சட்டமன்ற உறுப்பினர்களின் பட்டியல்

### குண்டூர்-1 (1955-2004)

| ஆண்டு | கட்சி | சட்டமன்ற உறுப்பினர் |  |
| --- | --- | --- | --- |
| 2004 | இந்திய தேசிய காங்கிரசு | ஷேக் சுபானி |  |
| 1999 | தெலுங்கு தேசம் | ஜியாவுதீன் எஸ்.எம் |  |
| 1994 | தெலுங்கு தேசம் |  |  |
| 1989 | இந்திய தேசிய காங்கிரசு | முகமது ஜானி |  |
| 1985 | இந்திய தேசிய காங்கிரசு |  |  |
| 1983 | தெலுங்கு தேசம் | உமரு காணு படனு |  |
| 1978 | இந்திய தேசிய காங்கிரசு | ஈஸ்வர ராவ் லிங்கம்செட்டி |  |
| 1972 | இந்திய தேசிய காங்கிரசு | விஜய் ராமானுஜம் |  |
| 1967 | இந்திய தேசிய காங்கிரசு | எஸ் அங்கம்மா |  |
| 1962 | இந்தியப் பொதுவுடைமைக் கட்சி | கனபர்த்தி நாகையா |  |
| 1955 | இந்திய தேசிய காங்கிரசு | தெள்ளகுல ஜாலய்யா | } |
# குண்டூர் கிழக்கு சட்டமன்றத் தொகுதி

## சட்டமன்ற உறுப்பினர்களின் பட்டியல்

### குண்டூர் (1952 மதராசு மாநிலம்)

| ஆண்டு | கட்சி | சட்டமன்ற உறுப்பினர் |  |
| --- | --- | --- | --- |
| 1952 | கிசான் மஸ்தூர் பிரஜா கட்சி | நாடிம்பள்ளி வெங்கட லட்சுமி நரசிம்ம ராவ் | } |
# குண் தெமூர் கான்

**குண் தெமூர்** (; மொங்கோலிய எழுத்துமுறை: ; ) என்பவர் வடக்கு யுவான் அரசமரபின் ஒரு ககான் ஆவார். இவர் 1400 - 1402இல் ஆட்சிபுரிந்தார். *எர்தெனீன் தோப்சி* நூலின்படி, குண் தெமூர் எல்பெக் நிகுலேசுக்சி கானின் மூத்த மகன் ஆவார். ஆனால், *சசரத் உல் அத்ரக்* மற்றும் *அபீப் அல் சியார்* போன்ற நூல்களின் பதிவுப்படி இவர் செங்கிஸ்கானின் பிற வழித்தோன்றல் என்று குறிப்பிடப்படுகிறது. இவர் ஒருவேளை அரிக் போகேயின் வழித்தோன்றலாக இருந்திருக்க வாய்ப்புள்ளது. இவரது பெயரான குண் தெமூருக்கு மொங்கோலிய மொழியில் "(சிந்தனை இன்பத்தில் ) ஆழ்ந்த நாட்டமுடைய இரும்பு" என்று பொருள்.
# குண் தெமூர் கான்

## ஆட்சி

அமியில் இருந்த காரா தெல் அரசின் மீது தனது அதிகாரத்தை நிலை நிறுத்தும் ஒரு முயற்சியாக மிங் அரசமரபுடன் இணைந்த என்கே தெமூரை குண் தெமூர் கொன்றார்.  
1402இல் குண் தெமூர் குலிச்சியால் தோற்கடிக்கப்பட்டார். குலிச்சி ஒருவேளை அருக்தையுடன் கூட்டணியில் இருந்திருக்கலாம் என்று கருதப்படுகிறது. இதன் விளைவாகக் குலிச்சி குண் தெமூரைக் கொன்றார். இவரது இறப்பிற்குப் பல மாதங்கள் கழித்து வடக்கு யுவான் அரசமரபின் அரியணைக்கு இவரது தம்பி ஒல்ஜெயி தெமூர் கான் புண்ணியசிறீ பதவிக்கு வந்தார்.
# மண்ணிற சுண்டெலி

**மண்ணிற சுண்டெலி** (*Earth-colored mouse*-*மசு தெரிகலர்*) என்பது முரிடே குடும்பத்தில் உள்ள கொறிணி சிற்றினமாகும். இது இந்தியா, இந்தோனேசியா, நேபாளம் மற்றும் பாக்கித்தானில் காணப்படுகிறது. மண்ணிற சுண்டெலி ஈரமான மேடுகளில் பயிரிடப்பட்ட வயல்களில் வாழ்கிறது. இங்கு அவை 20 செ.மீ. அல்லது 8 அங்குல ஆழத்தில் தங்கள் கூட்டை மண்ணுக்கடியில் அமைக்கின்றன. உயரமான மண் மேட்டில் வாழ்வது சுற்றியுள்ள பக்கங்களிலும் மேலிருந்தும் வரும் காற்றிலிருந்து அதிக ஆக்சிஜனைப் பெறுகிறது. இதற்கு நேர்மாறாக, இவற்றுடன் இணைந்துள்ள சகோதர இனங்கள் *முசு பூடுகா* வயலின் தட்டையான பகுதிகளில் வளையமைக்கின்றன.
# உறைவால் சுண்டெலி

**உறைவால் சுண்டெலி** (*மசு பிராஜிகாடா*) என்பது மத்திய தாய்லாந்து மற்றும் லாவோஸில் காணப்படும் ஒரு சுண்டெலி சிற்றினம் ஆகும். இவை 2002ல் கண்டுபிடிக்கப்பட்டு ஆவணப்படுத்தப்பட்டன. கையாளும் போது வாலினை இழக்கும் தன்மையுடைய அறியப்பட்ட *மசு* சிற்றினம் இதுவாகும். இது சில நேரங்களில் மாநிற சுண்டெலியுடன் காணப்படுகிறது.
# உறைவால் சுண்டெலி

## பரம்பல்

தாய்லாந்தின் நாகோன் ராட்சசிமா மாகாணத்தில், பான் நோங் சங்கா மற்றும் டம்போனில் *மசு பிராஜிகாடா* காணப்படுவது பதிவு செய்யப்பட்டுள்ளது. இது தாய்லாந்தின் லோயி மற்றும் லாவோஸின் செகாங் மாகாணத்தின் லாமாமிலும் காணப்படுகிறது.
# ஒருக் தெமூர் கான்

**ஒருக் தெமூர் கான்** ( ; ) (1379–1408) என்பவர் வடக்கு யுவான் அரசமரபின் ஒரு கானாவார். இவர் 1402 - 1408இல் ஆட்சி புரிந்தார். தைமூரிய அரசமரபின் தொகுக்கப்பட்ட வரலாற்றுப் பதிவுகளில் ஒருக் தெமூர் என்பவர் ஒக்தாயி கானின் ஒரு வழித்தோன்றல் எனக் குறிப்பிடப்பட்டுள்ளது. இவர் **உகேச்சி காசிகா** அல்லது **குலிச்சி** (; மொங்கோலியம்: *γuyilinči*), என்றும் ஒருவேளை அறியப்பட்டு இருந்திருக்கலாம். துங்குசிக் மொழிகளில் "காசிகா" என்பதன் பொருள் இளவரசர் என்பதாகும். இவர் ஒயிரட்களின் ஒரு தலைவர் ஆவார். குறிப்பாக ஒயிரட்களின் தோர்கூத் இனத்தின் தலைவர் ஆவார். உகேச்சி காசிகா என்பவர் ஒருக் தெமூராக இல்லாதிருக்கவும் வாய்ப்பு இருந்துள்ளது. கிழக்கு மங்கோலியர்களின் ஒரு கைப்பாவை கானாக ஒருக் தெமூரை ஆக்குவதற்கு ஆதரவளித்த ஓர் அனுகூலம் பெற்ற ஒயிரட் மந்திரியாக இருந்திருக்க வாய்ப்பு இருந்துள்ளது. ஒருக் தெமூர் அரிக் போகே அல்லது செங்கிஸ் கானின் தம்பியான கசர் அல்லது தெமுகேயின் வழித் தோன்றலாக இருந்திருக்க வாய்ப்புள்ளது. இவ்வாறாக இன்றும் இவர் ஓர் ஒயிரட் இனத்தவரா அல்லது செங்கிஸ் கானின் வழித்தோன்றலா என்பது தெளிவாகத் தெரியவில்லை.  
எல்பெக் நிகுலேசுக்சி கான் பாகமுவின் (*பத்லை*, *மகமு*, *முகமுது*) தந்தை தைபூவைத் தவறுதலாக மரண தண்டனைக்கு உட்படுத்தியதற்குப் பிறகு பாகமுவை நான்கு ஒயிரட்களின் தலைவராக நியமித்தார். ககானின் முடிவு ஒயிரட் தலைவர் குலிச்சியை ஏமாற்றம் அடையச் செய்தது. இக்கால கட்டத்தில் மட்டுமே மிங் அரசமரபால் குலிச்சி குறிப்பிடப்பட்டுள்ளார். குலிச்சியும், பகாமுவும் எல்பெக்கைக் கொல்லத் திட்டம் அமைத்தனர். வெற்றியும் பெற்றனர். இறந்த ககானின் குடும்பம் மற்றும் உடைமைகளைக் குலிச்சி கைப்பற்றினார். 1402இல் குலிச்சி புதிய ககானாக வந்ததாக *மிங் வரலாறு* பதிவு செய்துள்ளது. குப்லாயால் 1271இல் அறிவிக்கப்பட்ட "மகா யுவான்" (大元) அரச குடும்பப் பட்டத்தை ஒழித்தார். எனினும், 1388இலிலேயே ஆன் பாணி பட்டமானது ஏற்கனவே நீக்கப்பட்டிருந்தது.
# ஒருக் தெமூர் கான்

## ஆட்சி

கிழக்கு மங்கோலியர்களின் *சிங்சாங்காக* அசுத் இனத்தின் அருக்தையைக் குலிச்சி நியமித்தார். மிங் வரலாற்றுப் பதிவுகளின் படி, இவர் ஒரு "தாதரைக்" (கிழக்கு மங்கோலியர்) கானாக முன்மொழிந்து இருக்கலாம் என்று கருதப்படுகிறது. சீனாவின் யோங்லே பேரரசர் குலிச்சியுடனும், அவரது முதன்மை ஆதரவாளரான அருக்தையுடனும் மிங் சீனத் திறை செலுத்தும் அமைப்புக்குள் ஒரு உறவு முறையை நிறுவத் தொடர்பு முயற்சிகளை மேற்கொண்டார். ஆனால், குலிச்சியும் அருக்தையும் இதை நிராகரித்தனர். இவர்கள் அமியின் இளவரசரான என்கே தெமூரையும் ஒரு வேளை விடம் வைத்துக் கொன்றனர். என்கே தெமூர் மிங்குடன் கூட்டணி வைத்து இருந்தார். எனினும், போர்சிசின் மன்னனான ஒல்ஜெயி தெமூர் கானால் குலிச்சி 1403இல் தோற்கடிக்கப்பட்டார். 1408இல் இவரது முந்தைய சிங்சாங்கும், *நோயனுமான* அருக்தைக்கும் இவருக்கும் இடையில் ஒரு சண்டை ஏற்பட்டதற்குப் பிறகு குலிச்சியை அருக்தை கொன்றார். குலிச்சிக்குப் பிறகு இவரது மகன் எசேகு (இ. 1425) ஆட்சிக்கு வந்தார்.  
- René Grousset - *Empire of Steppes*
- Ж.Бор - *Монгол хийгээд Евразийн дипломат шаштир* БОТЬ 3
# ஒல்ஜெயி தெமூர் கான்

**ஒல்ஜெயி தெமூர் கான்** ( ; ) என்பவர் வடக்கு யுவான் அரசமரபின் ஒரு ககான் ஆவார். இவரது இயற்பெயர் **புண்ணியசிறீ** (, ), (1379–1412) ஆகும். இவர் 1408 - 1412இல் ஆட்சி புரிந்தார். இவர் எல்பெக் நிகுலேசுக்சி கானின் மகன் ஆவார். குண் தெமூர் கானின் இறப்பிற்குப் பிறகு இவர் ஆட்சிக்கு வந்தார். தைமூரால் அரியணையைக் கைப்பற்றுவதற்கு ஆதரவளிக்கப்பட்ட தோக்தமிசு மற்றும் தெமூர் குத்லுக் போன்ற போர்சிசின் இளவரசர்களில் இவரும் ஒருவராவார்.
# ஒல்ஜெயி தெமூர் கான்

## ஆரம்ப வாழ்க்கை

திசகான் செச்செனின் கூற்றுப்படி, புண்ணியசிறீ 1379இல் பிறந்தார். இவரது பிறப்புக்கு 12 ஆண்டுகளுக்குப் பிறகு இவரது தந்தை எல்பெக்கை பகாமு மற்றும் குலிச்சி ஆகியோரால் தலைமை தாங்கப்பட்ட ஒயிரட்களால் கொல்லப்பட்டார். 1402இல் ஒருக் தெமூர் கான் அல்லது குலிச்சியால் மகுடத்துக்கான போட்டியில் குண் தெமூர் கான் கொல்லப்பட்டார்.
# தெல்பெக் கான்

**தெல்பெக்** என்பவர் வடக்கு யுவான் அரசமரபின் ஒரு ககான் ஆவார். இவர் 1412 - 1415இல் ஆட்சி புரிந்தார். 1412இல் ஒயிரட்களால் ஒரு கைப்பாவை ஆட்சியாளராக அமர வைக்கப்பட்டார். எனினும், நடு மற்றும் கிழக்கு மங்கோலிய நிலப்பரப்புகளில் இருந்த பெரும்பாலான மங்கோலிய இனத்தவர்களால் இது அங்கீகரிக்கப்படவில்லை.  
திசாகன் செச்செனின் கூற்றுப்படி, தெல்பெக் என்பவர் ஒல்ஜெயி தெமூர் கானின் ஒரு மகன் ஆவார். ஒல்ஜெயி தெமூர் கான் ஒயிரட் தலைவரான பகாமுவுக்குத் தெல்பெக்கைப் புதிய கானாக ஆக்குமாறு அறிவுரை கூறினார். 1412இல் தெல்பெக் புதிய ககானாகப் பதவிக்கு வந்தார். எனினும், *சசரத் உல் அத்ரக்* மற்றும் *அபீப் அல் சியார்* போன்ற பதிவுகளின் படி, தெல்பெக் அரிக் போகேயின் நேரடி வழித்தோன்றல் ஆவார். இந்த இரத்த சம்பந்தமானது மேற்கில் இருந்த மங்கோலிய மக்களிடையே ஓரளவுக்கு ஆதரவைத் திரட்ட தெல்பெக்கிற்கு உதவியது. ஆனால், இவரது அதிகாரமானது மங்கோலிய நிலப்பரப்பில் மூன்றில் ஒரு பங்குக்கும் குறைவான மேற்குப் பகுதியிலேயே இருந்தது. அதே நேரத்தில், கிழக்கு மற்றும் நடுப் பகுதிகள் அருக்தையின் கட்டுப்பாட்டில் இருந்தன. இந்த இரு பிரிவினரும் இரு தசாப்தங்களுக்கும் மேலாகத் தொடர்ந்து சண்டையிட்டனர். 1414இல் மிங் அரசமரபின் எல்லையில் இருந்த நிலப்பகுதியில் தஞ்சமடையும் நிலைக்கு அருக்தையை ஒயிரட்கள் உள்ளாக்கினர்.  
1415இல் பகாமு, தெல்பெக் மற்றும் போலத்தால் தலைமை தாங்கப்பட்ட மேற்கு மங்கோலியர்கள் மிங் இராணுவத்தால் தோற்கடிக்கப்பட்டனர். மிங் இராணுவத்தினர் தூல் ஆறு வரை நுழைந்தனர். எனினும், இது ஒரு பிர்ரிய வெற்றியாகும். இரு பக்கங்களிலும் கொல்லப்பட்டவர்களின் எண்ணிக்கை சமமாக இருந்தது. மிங் பேரரசர் அவரது ஆதரவாளர்களால் திரும்பிச் செல்லுமாறு இணங்க வைக்கப்பட்டார். அதே நேரத்தில், மங்கோலியர்கள் வடக்கு நோக்கிப் பின்வாங்கினர்.  
1425 வரை பெரிய கானின் அரியணையை அடய் கானால் கோரப்படாத போதும், மங்கோலிய நிலப் பரப்பின் கிழக்கு மற்றும் நடுப் பகுதிகளை முதலில் ஒன்றிணைக்க அவரால் முடிந்தது. அதே நேரத்தில், தெல்பெக் கானின் முறைமையை அவர் கண்டித்தார். தெல்பெக்கிற்கு எதிராகப் படையெடுப்புகள் மேற்கொண்டார். இறுதியாக அவரைத் தோற்கடிப்பதில் வெற்றி கண்டார். 1415இல் தெல்பெக்கையும், இவரது ஏராளமான ஒயிரட் ஆதரவாளர்களையும் அடய் கான் கொன்றார். தெல்பெக்குப் பிறகு அரிக் போகேயின் நேரடி வழித்தோன்றலான ஒயிரடை கான் பதவிக்கு வந்தார். தங்களது ஆட்சியின் முறைமைத் தன்மையை அதிகரிப்பதற்காக ஒயிரட்களால் ஒயிரடை கான் தேர்ந்தெடுக்கப்பட்டார்.
# ஒயிரடை

**ஒயிரடை** என்பவர் வடக்கு யுவான் அரசமரபின் ஒரு ககான் ஆவார். இவர் 1415 - 1425இல் ஆட்சி செய்தார். அடய் கானால் தலைமை தாங்கப்பட்ட கிழக்கு மங்கோலியர்களால் தெல்பெக் கான் கொல்லப்பட்டதற்கு அல்லது அதே ஆண்டு மிங் அரசமரபுடனான ஒரு யுத்தத்தில் இறந்ததற்குப் பிறகு ஒயிரட்களின் உதவியுடன் ஒயிரடை அரியணைக்கு வந்தார். இவர் அரிக் போகேயின் நேரடி வழித்தோன்றல் ஆவார். இதன் காரணமாக ஒயிரட் ஆட்சியை முறைமை வாய்ந்ததாக்குவதற்காக இவர் அரியணைக்குக் கொண்டு வரப்பட்டார். ஒயிரடையின் ஆட்சியானது மேற்கு மங்கோலியப் பீடபூமியை மட்டுமே உள்ளடக்கி இருந்தது. எனினும், இவரின் இறப்பிற்கு அருகாமைக் காலத்தில் இது விரிவடைந்தது. இவரது ஆட்சியின் போது மிங் அரசமரபின் உதவியுடன் தோகானால் தலைமை தாங்கப்பட்ட மேற்கு மங்கோலியர்கள் 1422 மற்றும் 1423இல் முறையே அருக்தை சிங்சாங் மற்றும் அடய் கானுக்கு எதிராக இரண்டு முக்கியமான படைப்புகளைத் தொடங்கினர். அருக்தை சிங்சாங் கிழக்கு மங்கோலிய நிலப்பரப்பையும், அடய் கான் மங்கோலிய நிலப்பரப்பையும் கட்டுப்பாட்டில் வைத்திருந்தனர். இந்த இரண்டு படையெடுப்பு முயற்சிகளிலும் இவர்கள் வெற்றி பெற்றனர்.  
1425இல் ஒயிரடை கானின் இறப்பிற்குப் பிறகு ஒயிரட்களும், மேற்கு மங்கோலிய இனங்களுக்கும் மத்தியிலான சண்டைகள் கானின் அரியணையைப் பல ஆண்டுகளுக்கு வெற்றிடமாக வைத்திருந்தன.1433இல் ஒயிரட்கள் இறுதியாகத் தைசுன் கானுக்குப் (தொக்தோவா புகா) புதிய கானாக மகுடம் சூட்டினர். இது வரை இந்த வெற்றிடம் நீடித்தது. அதே நேரத்தில், கிழக்கில் ஒயிரட்களின் எதிரிகளான கிழக்கு மங்கோலியப் பழங்குடியினர் அடய் கானை 1425இல் பெரிய கானாக அறிவித்தனர். இது இறுதியாக ஐந்து ஆண்டுகளுக்கு எதிரெதிர் மங்கோலிய இனங்களால் ஆதரவளிக்கப்பட்ட இரண்டு கான்கள் ஒரே நேரத்தில் பதவியில் இருக்கும் நிலையை ஏற்படுத்தியது.
# அடய் கான்

**அடய்** என்பவர் வடக்கு யுவான் அரசமரபின் ஒரு ககான் ஆவார். இவர் 1425 - 1438இல் ஆட்சி புரிந்தார். முக்கியமான கிழக்கு மங்கோலிய வேந்தரான அருக்தை தனது கூட்டணியை இவருக்கு வழங்கியதற்குப் பிறகு தன் பதாகையின் கீழ் பெரும்பாலான மங்கோலியப் பழங்குடியினரைக் குறுகிய காலத்திற்கு அடய் மீண்டும் ஒன்றிணைத்தார்.
# அடய் கான்

## ஆரம்ப வாழ்க்கை

அடயின் குடும்பத்தின் பரம்பரைப் பூர்வீகமானது கதான் மற்றும் கசருக்கு இட்டுச் செல்கிறது. போர்சிசின் இனத்திற்குள் குடும்பங்களுக்கு இடையிலான திருமண பந்தங்களால் இது இவ்வாறு இட்டுச் செல்கிறது. மங்கோலிய நூல்கள் ஒருக் தெமூர் கானின் ஒரு மகன் அடய் என்று மேலும் குறிப்பிடுகின்றன. அடயின் குடும்பமானது கிழக்கு மங்கோலிய இனங்களின் ஓர் உறுப்பினரான கோர்ச்சின் இனமாகும். இவர்கள் பெரிய கிங்கான் மலைத்தொடருக்குக் கிழக்கே நென் ஆற்றுப்பகுதியில் பூர்வீகத்தைக் கொண்டிருந்தனர். இவர் ககானாக அறிவிக்கப்படுவதற்கு முன்னரே ஒயிரட்களைத் தோற்கடித்ததன் மூலம் மேற்கு மங்கோலிய நிலப்பரப்பை ஒன்றிணைப்பதில் கிட்டத்தட்ட வெற்றி பெற்று விட்டார். மற்றொரு செங்கிஸ் கானின் எழுச்சிக்கு வாய்ப்பு ஏற்பட்டதால் பீதியடைந்த மிங் அரசமரபு ஒயிரட்களுக்கு ஆதரவளிக்கத் தொடங்கியது. ஒயிரட்களுக்கும், மேற்கு மங்கோலிய இனங்களின் மத்தியில் இருந்த அவர்களது கூட்டாளிகளுக்கும் ஆதரவளிக்கத் தொடங்கியது. இதன் மூலம் வெற்றிகரமாகச் சண்டைகளின் போக்கை ஒயிரட்கள் திருப்பினர். முதலில் தங்களை மீட்டுக் கொண்டதற்குப் பிறகு, கிழக்கு மற்றும் நடு மங்கோலிய இனங்களுக்கு எதிராகப் பதில் தாக்குதல்களைத் தொடங்கினர்.  
கசரின் குடும்பத்துடன் யு விவகாரத்தை விவாதித்ததற்குப் பிறகு அருக்தை சிங்சாங் மகா யுவானின் ககானாக அரியணையில் அடயை அமர வைத்தார்.
# அடய் கான்

## ஆட்சி

இவரது ஆட்சியின் போது அடயால் தனது சக்தியை நிலை நிறுத்தவும், விரிவாக்கவும் முடிந்தது. 1425இல் இறுதியாக நடு மற்றும் கிழக்கு மங்கோலிய நிலப்பரப்புகளை அடய் ஒன்றிணைத்தார். எனினும், மேற்கு மங்கோலிய நிலப்பரப்பில் இவரது வெற்றியானது ஒயிரட்களால் தடுக்கப்பட்டது. இரு பிரிவினரும் தசாப்தங்களுக்கு ஒன்றிணைக்கும் போர்களைத் தொடர்ந்தனர். நடு மற்றும் கிழக்கு மக்களின பரப்புகளை ஒன்றிணைத்ததன் வெற்றியைக் கொண்டு 1425இல் நடு மற்றும் கிழக்கு மங்கோலிய இனங்களின் ஆதரவுடன் ககான் என்று அடய் அறிவிக்கப்பட்டார். அதே ஆண்டு, மேற்கில் இவரது எதிரி கானான ஒயிரடை கொல்லப்பட்டார். அடய் மற்றும் அருக்தை ஒயிரட்களை நொறுக்கினர். அவர்களின் தலைவர்களில் பெரும்பாலானவர்களைக் கொன்றனர். ஒயிரட் உயர்குடியினரைப் பிடித்ததற்குப் பிறகு ஒருக் தெமூர் கானின் மனைவியாகிய அழகிய ஒல்ஜெயிடுவை அடய் திருமணம் செய்து கொண்டார். ஒல்ஜெயிடு எல்பெக் நிகுலேசுக்சி கானின் (ஆ. 1392–1399) ஒரு மனைவியாக இருந்தார். மேலும், அடய் பகாமுவின் மகனான எதிர்கால தோகன் தைசியையும் அடிமைப்படுத்தினார். அடயின் சக்தியானது மேற்கு மங்கோலியர்களை முழுவதுமாக அடையவில்லை என்றாலும், மேற்கு மங்கோலிய இனங்கள் தங்களுக்கென சொந்தமாக ஒரு கானைக் கொண்டிருக்கவில்லை. எனவே, அடய் கான் அடுத்த எட்டு ஆண்டுகளுக்கு ஒரு தன்னந்தனி மங்கோலிய ஆட்சியாளராக தொடர்ந்தார். மேற்கு மங்கோலியர்கள் முதன்மையான ஆட்சியாளராக அடயை அங்கீகரிக்கவில்லை. இவ்வாறாக, தன்னந்தனி மங்கோலிய ஆட்சியாளராக பெயரளவிலாவது இவர் நீடித்தார். எல்பெக்கின் மகளும், ஒயிரட் தைசி பகாமுவின் விதவையுமான சாமர், கானைத் தமது மகனை விடுவிக்குமாறு இணங்க வைத்தார். அம்மகனுக்கு தற்போது தோகன் என்று பெயரிடப்பட்டது. மேற்கு மங்கோலியாவிற்கு அவரை விடுவிக்குமாறு அவர் இணங்க வைத்தார். எனினும், 1433இல் தோகன் ஒரு கிளர்ச்சியை ஏற்படுத்தினார். மேற்கு மங்கோலியர்கள் இறுதியாக தொக்தோவா புகாவுக்கு மகுடம் சூட்டினர். அவருக்குத் தயிசுங் கான் என்று பட்டத்தைக் கொடுத்துத் தங்களது அடுத்த கானாக மகுடம் சூட்டினார். எதிரெதிர் மங்கோலிய இனங்களால் ஆதரிக்கப்பட்ட இரு கான்கள் ஒரே நேரத்தில் ஐந்து ஆண்டுகளுக்கு இருப்பதற்கு இது வழி வகுத்தது.
# அடய் கான்

## ஆட்சி

### வீழ்ச்சி

1422 மற்றும் 1423இல் இரண்டு தீர்க்கமான படையெடுப்புகளுக்குப் பிறகு அடய் கான் தான் முன்னர் பெற்ற அனைத்து நிலப்பரப்புகளையும் இழந்தார். 1430இல் மூன்றாவது ஒயிரட் வெற்றியானது இவரது முக்கிய வலிமையை இழக்கச் செய்தது. இதற்குப் பிறகு அடயால் எந்த ஓர் ஆற்றல் நிறைந்த தாக்குதல்களையும் தொடங்க இயலவில்லை. இதற்குப் பிறகு இவர் தற்காப்பில் ஈடுபடும் நிலைக்குக் கட்டாயப்படுத்தப்பட்டார். இரு பிரிவினரும் இந்த சமாதான நிலையை அடுத்த கட்டச் சண்டைக்குப் பயன்படுவதற்குத் தயார் செய்தனர். முந்தைய இழப்புகளிலிருந்து அடய் கானால் மீள இயலவில்லை. ஒயிரட்கள் சீக்கிரமே மற்றொரு தொடர் தாக்குதல்களைத் தொடங்கினர். 1434இல் நான்காவது தீர்க்கமான ஒயிரட் வெற்றிக்குப் பிறகு அடய் கானின் முதன்மை ஆலோசகர்களான அருக்தையும், பிறரும் கொல்லப்பட்டனர். அடய் கானின் வீழ்ச்சியானது நடந்தே தீரும் என்ற நிலை உருவானது.
# அடய் கான்

## ஆட்சி

### இறப்பு

1438இல் எஜேனே என்ற இடத்தில் ஒயிரட்களாலும், அவர்களது கூட்டாளிகளாலும் இவரது நிலப்பரப்பானது தாக்குதல் ஓட்டத்திற்கு உள்ளானது. அதற்குப் பிறகு அடய் கான் தோற்கடிக்கப்பட்டார். செங்கிஸ் கானின் கல்லறையில் அடய் தஞ்சமடைந்தார். எனினும், இவரிடம் ஆயுதம் இல்லாதால் ஒயிரட்டின் தோகூன் தைசி இவரைக் கொன்றார்.
# சாட்ஜிபிடி

**சாட்ஜிபிடி ( ChatGPT ) ** (**ஆக்கபூர்வ முன் பயிற்சி பெற்ற நிலைமாற்றி**, *Generative Pre-trained Transformer*) என்பது ஓபின்ஏஐ ஆல் நவம்பர் 2022 இல் தொடங்கப்பட்ட ஒரு அரட்டை இயலி(மென்பொருள்) ஆகும். இது ஓபின்ஏஐ இன் யிபிடி-3 குடும்பத்தின் பெரிய மொழி மாதிரிகளின் மேல் கட்டமைக்கப்பட்டுள்ளது. மேலும் இது நன்றாக மெருகூட்டப்பட்டு (கற்றலை மாற்றுவதற்கான அணுகுமுறை) மேற்பார்வையிடப்பட்டும் வலுவூட்டப்பட்ட கற்றல் நுட்பங்களுடனும் உள்ளது.  
ஜனவரி 2025 வாக்கில், இது வரலாற்றில் மிக வேகமாக வளர்ந்து வரும் நுகர்வோர் மென்பொருள் பயன்பாடாக மாறியது, 800 மில்லியனுக்கும் அதிகமான பயனர்களைப் பெற்றதோடு, கட்டற்ற செயற்கை நுண்ணறிவு மென்பொருளின் மதிப்பீடு US$29 பில்லியனாக வளர்ச்சியடைய பங்களித்துள்ளது. இந்த நுகர்வோர் மென்பொருள் அறிமுகப்படுத்தப்பட்ட சில மாதங்களுக்குள்ளாகவே, இதர வணிக நிறுவனங்களும் போட்டியிடும் செயற்கை நுண்ணறிவு பெரு மொழி நுகர்வோர் மென்பொருள்களை உருவாக்கும் பணியினைக கூகுள், பாய்டு மற்றும் மெட்டா நிறுவனங்கள் முடுக்கி விட்டுள்ளன.
# தைசுன் கான்

**தைசுன் கான்** என்பவர் வடக்கு யுவான் அரசமரபின் ஒரு ககான் ஆவார். இவர் 1433 - 1452இல் ஆட்சி புரிந்தார். இவரது இயற்பெயர் தோக்தோவா புகா ஆகும். இவரது பெயரளவிலான ஆட்சிக்குக் கீழ் ஒயிரட்கள் மங்கோலியப் பழங்குடி இனங்களை வெற்றிகரமாக மீண்டும் ஒன்றிணைத்தனர். 1409ஆம் ஆண்டின் கெர்லென் யுத்தத்திற்குப் பிறகு ஒயிரட்கள் முதல் முறையாக தங்களுக்குத் தெற்கில் இருந்த மிங் அரசமரபுக்கு அச்சுறுத்தலை ஏற்படுத்தினர்.
# தைசுன் கான்

## ஆரம்ப வாழ்க்கை

1425இல் முந்தைய கான் ஒயிரடையின் இறப்பிற்குப் பிறகு இரு தரப்பினருக்கும் அழிவை ஏற்படுத்திய ஒரு போரானது பல ஆண்டுகளுக்கு மகமுது (பகாமு, படுலா) தலைமையிலான ஒயிரட்கள் மற்றும் ஒருக் தெமூர் கானின் குடும்பத்தினரால் தலைமை தாங்கப்பட்ட மேற்கு மங்கோலிய இனங்களுக்கு மத்தியில் வெடித்தது. அதே நேரத்தில் நடு மற்றும் கிழக்கு மங்கோலிய இனங்கள் அடய் கானைப் பெரிய கானாக 1425இல் ஒயிரடையின் இறப்பிற்குச் சிறிது காலத்திலேயே அறிவித்தன.  
தோக்தோவா புகா அஜையின் மூத்த மகன் ஆவார். எல்பெக் நிகுலேசுக்சி கானுக்கும் (இ. 1399), அவருடைய மனைவி அழகிய ஒல்ஜெயிடுவுக்கும் எல்பெக் நிகுலேசுக்சி கானின் இறப்பிற்குப் பிறகு அஜை பிறந்தார். தோக்தோவா புகாவுக்கு இரண்டு தம்பிகள் இருந்தனர். அவர்கள் அக்பர்சின் மற்றும் மன்டூல் ஆகியோராவர். மேற்கு மங்கோலியாவில் தனது சகோதரர்களுடன் அலைந்து திரிந்த நேரத்தில், தோக்தோவா புகா மகமுதுவின் மகனும், மகமுதுவுக்குப் பின் வந்த ஆட்சியாளரான நான்கு ஒயிரட்களின் தோகன் தைசியைச் சந்தித்தார். தோகன் தைசி தனது மகளை தோக்தோவா புகாவுக்கு மணமுடித்துக் கொடுத்தார். இவரை ஒரு பகடைக் காயாகப் பயன்படுத்த விரும்பினார். 1433இல் தங்களது சொந்த ககானாகத் தோக்தோவா புகாவுக்கு ஒயிரட்கள் மகுடம் சூட்டினர். எதிரெதிர் மங்கோலிய இனங்களால் ஆதரவளிக்கப்பட்ட ஒரே நேரத்தில் இரண்டு கான்கள் ஐந்து ஆண்டுகளுக்கு நீடிப்பதற்கு இது வழிவகுத்தது
# அக்பர்சின்

**அக்பர்சின்** என்பவர் 1453ஆம் ஆண்டு வடக்கு யுவான் அரசமரபின் அரியணைக்கு உரிமை கோரியவர்களில் ஒருவராவார். இவர் தைசுன் கான் மற்றும் மன்டூல் கான் ஆகியோரின் தம்பியாவார்.  
தைசுன் கான் 1433ஆம் ஆண்டு தன்னுடைய *உளூசுக்கு* சினோங்காக அக்பர்சினை நியமித்தார். தனது அரசவையில் எசனின் செல்வாக்கை நீக்க தோக்தோவா முயன்ற போது தோக்தோவா புகாவின் நம்பிக்கைத் துரோகத்துக்காக அரியணையின் ககான் பட்டத்தை அக்பர்சினுக்குக் கொடுக்க ஒயிரட்கள் முன் வந்தனர். எசன் தைசியின் மகனான காரா குர்தக் தூரேன் தைசி தனது தந்தையிடம் இதை ஏற்கக்கூடாது என்று இணங்க வைத்தும் கூட ஒயிரட்களும், அக்பர்சினும் ககானைத் தாக்கித் தோற்கடித்தனர். ககான் மேற்கு நோக்கித் தப்பியோடும் நிலைக்குத் தள்ளப்பட்டார். தைசுன் கான் தன்னுடைய முன்னாள் மாமனாரான திசாப்தனாலேயே கொல்லப்பட்டார். திசாப்தனின் மகளான அல்தகானா ஓர்டாவில் இருந்து வெளியேற்றப்பட்டிருந்தார்.  
ஒயிரட்கள் இவரை நம்பவில்லை. இவர் தன்னுடைய சொந்த அண்ணனுக்குக் கூடத் துரோகம் செய்திருந்தார். தைசுன் கானின் இறப்பிற்குச் சிறிது காலத்திலேயே விருந்திற்கு வருமாறு அக்பர்சினை எசன் அழைத்தார். அக்பர்சினும், அவரது பரிவாரமும் வந்தபோது எசனும் மற்ற ஒயிரட் தலைவர்களும் அக்பர்சினின் பரிவாரத்திலிருந்த அனைத்துப் போர்சிசின் ஆண்களையும் கொன்றனர். இதில் விதிவிலக்கு காரா குர்தக் மட்டுமே. காரா குர்தக் தப்பித்து ஓடினார். பிறகு அவர் மொகுலிசுதானிலோ அல்லது நடு சைபீரியாவிலோ கொல்லப்பட்டார். அக்பர்சினின் இறப்பானது 1454இல் எசன் அரியணைக்கு வருவதற்கு வழி அமைத்தது.
# பாலாசாகேபஞ்சி சிவ சேனா

**பாலாசாஹேபஞ்சி சிவ சேனா** (*Balasahebanchi Shiv Sena*) என்பது இந்தியாவில் 2022 இல் ஏக்நாத் சிண்டே தலைமையில் உருவாக்கப்பட்ட ஒரு இந்து தேசியவாத அரசியல் கட்சியாகும். பிரதான சிவசேனாவில் இருந்து தனித்தனியாக தேர்தல் ஆணையத்தால் புதிய சின்னம் ஒதுக்கப்பட்டது. அது இப்போது இரண்டு தனித்தனி பிரிவுகளில் ஒன்றாகும், மற்றொன்று சிவ சேனா (உத்தவ் பாலசாகேப் தாக்கரே). 2022 மகாராஷ்டிரா அரசியல் நெருக்கடியின் விளைவாக இந்த பிரிவுகள் உருவாகியுள்ளன. தற்போது இக்கட்சி மகாராட்டிரா மாநிலத்தில் பாரதிய ஜனதா கட்சியுடன் இணைந்து ஆளும் கட்சியாக உள்ளது .
# பாலாசாகேபஞ்சி சிவ சேனா

## இதனையும் காண்க

- சிவ சேனா (உத்தவ் பாலசாகேப் தாக்கரே)
# மர்கோர்கிசு கான்

**மர்கோர்கிசு கான்** என்பவர் வடக்கு யுவான் அரசமரபின் ஒரு ககான் ஆவார். இவர் 1455 - 1465இல் ஆட்சி புரிந்தார். இவர் உகேக்து கான் என்றும் அறியப்படுகிறார்.  
மர்கோர்கிசு தைசுன் கானின் மகன்களிலேயே இளையவரும், தைசுன் கானின் மனைவிகளிலேயே இளையவருமான கதுன் சமாருக்கும் பிறந்தவர் ஆவார். எசன் கொல்லப்பட்டதற்குப் பிறகு இவரது தாய் சமார் கான்காய் சவ்கானில் இருந்த நான்கு ஒயிரட்களைத் தாக்கினார். இந்தப் படையெடுப்பின் போது ஒரு பெட்டியில் குதிரை மீது வைத்து எட்டு வயதான மர்கோர்கிசு கொண்டு செல்லப்பட்டார். இவ்வாறாக, இவர் பின்னாட்களில் உகேக்து கான் என்று அழைக்கப்பட்டார். அவர்கள் ஒயிரட்களைத் தோற்கடித்துக் கொள்ளையடிக்கப்பட்ட பொருட்களுடன் திரும்பினர்.  
இதற்குப் பிறகு ஏழு துமேத்களின் சமார் தைபுவும், தோகோலோனும் மர்கோர்கிசு சிறுவனாக இருந்த போது ககான் பட்டத்தைச் சூட்டினார். கார்ச்சின் இன புலாய் மற்றும் தோகோலோன் ஆகியோர் உண்மையான சக்தியைப் பெற்றிருந்தனர். ஆதிக்கத்திற்காக இவர்கள் இருவரும் தொடர்ந்து சண்டையிட்டுக் கொண்டனர். மர்கோர்கிசுவுக்கு உகேக்து என்ற பட்டம் கொடுக்கப்பட்டது. ஏனெனில், யுத்தங்களின் போது இவர் வண்டிக்குள் அமர்ந்திருந்த காரணத்தால் இப்பட்டம் இவருக்குக் கொடுக்கப்பட்டது.  
மிங் அரசமரபுடன் வணிக உறவுகளை ஆரம்பிக்கப் புலாய் முயற்சித்தார். ஆனால், மிங் அரசமரபு மறுத்தது. 1460 மற்றும் 1461இல் புலாய் தொடர்ந்து மிங் அரசமரபு மீது படையெடுத்தார். மேலும் அடுத்த ஆண்டு மிங்கிற்குத் திறை செலுத்தி வந்த உரியாங்கை தோயின் பாதுகாவலர்களையும் இவர் தாக்கினர். மிங் அரசவையானது இறுதியாக மங்கோலியர்களுடன் அமைதியை நிறுவ ஒப்புக்கொண்டது.  
1465இல் மங்கோலிய உயர்குடியினர் வெளிப்படையாக ஒருவருக்கொருவர் எதிராகத் தங்களது அதிகாரப் போட்டியில் போருக்குச் சென்றனர். இதன் விளைவாக மர்கோர்கிசு கான் கொல்லப்பட்டார். இந்த இளம் கானுக்குப் பிறகு, இவரது மூத்த ஒன்று விட்ட அண்ணன் மோலோன் கான் தோகுசு மேங்கே பதவிக்கு வந்தார்.
# மோலோன் கான்

**மோலோன் கான்** என்பவர் வடக்கு யுவான் அரசமரபின் ஒரு ககான் ஆவார். இவர் 1465 முதல் 1466 வரை ஆட்சி புரிந்தார். இவர் தைசுன் கானின் மூத்த மகன் ஆவார்.
# மோலோன் கான்

## ஆட்சி

மோலோன் கான் தனது தம்பி மர்கோர்கிசு கானுக்குப் பிறகு 1465இல் ஆட்சிக்கு வந்தார். இவரைப் பற்றி, "உன் மூலம் உன் மக்கள் சட்டரீதியாக வலிமையைப் பெறுவார்கள். அரியணையில் கானாக அமர்" என்று கணித்துக் கூறப்பட்டது. ஆனால், இவரது விதி இவரது தம்பியின் விதியைப் போலவே முடிந்தது. உண்மையான சக்தி இல்லாத காரணத்தால் ஆதிக்கத்திற்காக ஒருவருடன் ஒருவர் போரிட்ட மங்கோலிய உயர் குடியினரால் இவர் கொல்லப்பட்டார். இவரது இறப்பிற்குப் பிறகு கிட்டத்தட்ட ஒரு தசாப்தத்திற்குப் பெரிய கானின் பதவியானது வெற்றிடமாக இருந்தது. ஏனெனில், மங்கோலிய இனங்கள் சக்திக்காக ஒருவருடன் ஒருவர் சண்டையிட்டுக் கொண்டிருந்தனர். 1475இல் இவரது சித்தப்பா மன்டூல் கானுக்கு அடுத்த கானாக மகுடம் சூட்டப்படும் வரை இந்த வெற்றிடம் நீடித்தது.
# கினபாத்தாங்கான் மாவட்டம்

**கினபாத்தாங்கான் மாவட்டம்**; (மலாய்: *Daerah Kinabatangan*; ஆங்கிலம்: *Kinabatangan District*) என்பது மலேசியா, சபா மாநிலம், சண்டக்கான் பிரிவில் (*Sandakan Division*) உள்ள ஒரு மாவட்டம் ஆகும். இந்த மாவட்டத்தின் தலைநகரம் கினபாத்தாங்கான் (*Kinabatangan Town*) நகரம்.  
இந்த நகரம், சபா மாநிலத்தின் தலைநகரமான கோத்தா கினபாலுவில் இருந்து வட கிழக்கே 320 கி.மீ. தொலைவிலும்; வடமேற்கே சண்டக்கான் நகரத்தில் இருந்து 77 கி.மீ. தொலைவிலும் உள்ளது.
# கினபாத்தாங்கான் மாவட்டம்

## பொது

**சபா** மாநிலத்தின் சண்டக்கான் பிரிவில் உள்ள மாவட்டங்கள்:  
- பெலுரான் மாவட்டம் (*Beluran District*)
- கினபாத்தாங்கான் மாவட்டம் (*Kinabatangan District*)
- சண்டாக்கான் மாவட்டம் (*Sandakan District*)
- தெலுபிட் மாவட்டம் (*Telupid District*)
- தொங்கோட் மாவட்டம் (*Tongod District*)
# கினபாத்தாங்கான் மாவட்டம்

## சொற்பிறப்பியல்

கினபாத்தாங்கான் (*Kinabatangan*) எனும் பெயர் முதலில் சினபாத்தாங்கான் (*Cinabatangan*) என்று அழைக்கப்பட்டது. நீண்ட ஆறு என்று பொருள். இதற்கு ஓங் சம் பிங் (*Ong Sum Ping*) எனும் சீனக் குடியேற்ற ஆளுநர் பெயரிட்டதாகவும் அறியப் படுகிறது.  
அந்தச் சீனக் குடியேற்ற ஆளுநர் 16-ஆம் நூற்றாண்டில் இந்தப் பகுதிக்கு வருகை தந்தார். கினபாத்தாங்கான் மாவட்டத்தில் அமைந்துள்ள கம்போங் முமியாங் (*Kampung Mumiang*), சுகாவ் (*Sukau*) மற்றும் பிலிட் (*Bilit*) ஆகியவற்றின் பெயர்களும் சீன மொழியில் இருந்து வந்ததாக நம்பப் படுகிறது.
# கினபாத்தாங்கான் மாவட்டம்

## வரலாறு

கினபாத்தாங்கான் என்ற சொல் ஏற்கனவே உள்ளூர் மக்களால் பயன்படுத்தப்பட்டு உள்ளது. இந்தத் தகவல் 1782 மற்றும் 1837-இல் பிரெஞ்சு எழுத்தாளர்களின் புத்தகங்களில் பதிவு பயன்படுத்தப்பட்டு உள்ளது. சீன குடியேற்றவாசிகள் இப்பகுதிக்கு வருவதற்கு நீண்ட காலத்திற்கு முன்பே கினபாத்தாங்கான் எனும் சொல் உள்ளூர் மக்களால் பயன்படுத்தப்பட்டு உள்ளது.  
மேலும், 1408 -1426ஆம் ஆண்டுகளில் கினபாத்தாங்கான் நிலப்பகுதியை ஆட்சி செய்த கினபாத்தாங்கான் இளவரசியை (*Princess Kinabatangan*) புரூணை சுல்தான் அகமான் (*Sultan Ahman*) திருமணம் செய்து கொண்டதை, புரூணை பதிவுகள் (*Bruneian Records*) உறுதி செய்கின்றன. சீன குடியேற்றவாசிகள் அங்கு வருவதற்கு நீண்ட காலத்திற்கு முன்பே இது நடந்துள்ளது.
# கினபாத்தாங்கான் மாவட்டம்

## மக்கள் தொகை

**'''இனம் வாரியாக மக்கள் தொகை 2020'''**  
| மொத்தம் | } |  |
| --- | --- | --- |
| மலேசியர் | மலாயர் | 3,376 |
| சபா பூமிபுத்ரா | **35,880** |  |
| சீனர் | 316 |  |
| இந்தியர் | 91 |  |
| இதர இனத்தவர் | 3,095 |  |
| மலேசியர் அல்லாதவர் | - | 100,354 |
# கினபாத்தாங்கான் மாவட்டம்

## நிர்வாக மையம்

இப்போதைய கினபாத்தாங்கான் மாவட்டம் பிரித்தானிய வடக்கு போர்னியோ நிறுவனத்தின் (*North Borneo Chartered Company*) நிர்வாகத்தின் போது நிறுவப்பட்டது. ஆரம்பத்தில், கினபாத்தாங்கான் மாவட்ட அலுவலகம் பிரித்தானிய காலனி அதிகாரிகளால் 1905-இல் நிறுவப்பட்டது.  
அந்த மாவட்டம் லமாக் மாவட்ட அலுவலகம் (*Lamag District Office*) என்று அறியப்பட்டது. அப்போது நிர்வாக மையம் லமாக்கில் அமைந்திருந்தது. இருப்பினும், அப்போதைய மாவட்ட அலுவலகம் நிர்வாகம் மற்றும் நீதிமன்ற விவகாரங்களில் மட்டுமே சேவைகளை வழங்குகியது.  
பின்னர் இந்த அலுவலகம் கினபாத்தாங்கான் மாவட்ட அலுவலகம் (*Kinabatangan District Office*) என்று அழைக்கப்பட்டது. இப்போது அது பரந்த அளவிலான சேவைகளை வழங்கி வருகிறது; மாவட்ட வளர்ச்சி திட்டமிடல், சமூக-பொருளாதாரம், உள்கட்டமைப்பு வசதிகள் மற்றும் மனித மூலதனம் போன்ற சேவைகள் குறிப்பிடத்தக்கவை ஆகும்.
# கினபாத்தாங்கான் மாவட்டம்

## புவியியல்

கினபாத்தாங்கான் ஆற்று படுகையில் 270 ச.கி.மீ. (104 சதுர மைல்) பரப்பளவு மழைக்காடுகள் பாதுகாக்கப்பட்ட பகுதிகளாக உள்ளன. இங்குதான் கினபாத்தாங்கான் வனவிலங்கு சரணாலயம் (*Kinabatangan Wildlife Sanctuary*) உள்ளது.  
இந்தச் சரணாலயத்தில், பத்து வகையான ஓராங் ஊத்தான் (*Orangutan*) மனித குரங்குகள் பாதுகாக்கப்படுகின்றன. மேலும் 50 வகையான பாலூட்டிகள் (*Mammals*); 200 வகையான போர்னியோ பறவைகள் (*Borneo Birds*); தும்பிக்கை குரங்குகள் (*Proboscis Monkeys*); சபா குள்ள யானைகள் (*Sabah Pygmy Elephants*); சுமத்திரா காண்டாமிருகங்கள் (*Sumatran Rhinoceros*); நீள்மூக்கு கொக்குகள் (Storm’s Stork); பாம்புத் தாராக்கள்; இருவாய்ச்சி பறவைகள்; இந்தச் சரணாலயத்தில் பாதுகாக்கப்படுகின்றன.
# கினபாத்தாங்கான் மாவட்டம்

## புவியியல்

### கோமந்தோங் குகைகள்

கினபாத்தாங்கான் மாவட்டத்தில் கோமந்தோங் (*Gomantong Forest Reserve*) எனும் பெயரில் ஒரு வனக் காப்பகம் உள்ளது. அந்த மலையில் மிகப்பெரிய சுண்ணங்கல் குகைகள் உள்ளன. அவற்றின் பெயர் கோமந்தோங் குகைகள் (*Gomantong Caves*). கோமந்தோங் குகைகளைச் சுற்றியுள்ள பகுதிகள், ஒராங் ஊத்தான் மனிதக் குரங்குகளின் பாதுகாக்கப்பட்ட பகுதியாக அறிவிக்கப்பட்டு உள்ளது.  
பல நூற்றாண்டுகளாக, கோமந்தோங் குகைகள் அவற்றின் கூட்டு உழவாரன் பறவைகளின் (*Swiftlets*) கூடுகளுக்கு புகழ்பெற்றவை. இந்தக் கூடுகளைக் கொண்டு, பறவை கூடு ரசம் தயாரிப்பிற்காக, கூட்டு உழவாரன் பறவை கூடுகள் அறுவடை செய்யப் படுகின்றன.
# ஹனு, லடாக்

, ஹனு கிராமம்]]  
**ஹனு** (**Hanu** அல்லது **Hanoo**), இந்தியாவின் வடக்கில் மேற்கு இமயமலையில் அமைந்த லடாக் ஒன்றியப் பகுதியின் லே மாவட்டத்தின் கால்சி வட்டத்தில் அமைந்த ஒரு கிராம ஊராட்சி ஆகும்.ஹனு சமவெளியில் அமைந்த ஹனு கிராமம் மேல் ஹனு மற்றும் கீழ் ஹனு இரண்டாகப் பிரிந்துள்ளது.ஹனு கிராமம் 224 வீடுகள் கொண்டுள்ளது.பரோக்பா மக்கள் அதிகம் வாழும் லடாக்கிய கிராமங்களில் ஹனு கிராமமும் ஒன்றாகும்.
# ஹனு, லடாக்

## புவியியல்

சிந்து ஆறு மற்றும் சோர்பத் பள்ளத்தாக்கு இடையே அமைந்த ஹனு சமவெளியில் மேல் ஹனு மற்றும் கீழ் ஹனு என இரண்டு பகுதிகளாக ஹனு கிராமம் உள்ளது. ஹனு கிராமத்திலிருந்து புறப்புடும் ஓடை சிந்து ஆற்றில் கலக்கிறது. இதனருகில் தா கிராமம் அமைந்துள்ளது.
# ஹனு, லடாக்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி ஹனு கிராமம் 224 வீடுகளும், 1207 மக்கள் தொகையும் கொண்டது. அதில் ஆண்கள் 587 மற்றும் பெண்கள் 620 ஆக உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 190 ஆகவுள்ளனர். இதன் சராசரி எழுத்தறிவு 485 ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 1 மற்றும் 1204 ஆகவுள்ளனர்.ஹனு கிராமத்தில் பரோக்பா மக்கள் அதிகம் வாழ்கின்றனர்.
# ஹனு, லடாக்

## இதனையும் காண்க

- பரோக்பா மக்கள்
# மந்துகை

**மந்துகை கதுன்** (அண். 1449-1510) என்பவர் வடக்கு யுவான் அரசமரபின் ஒரு கதுன் (இராணி) ஆவார். இவரது இரண்டாவது கணவர் பத்முங் தயன் கானுடன் இணைந்து போரிட்டுக் கொண்டிருந்த மங்கோலியர்களை மீண்டும் ஒன்றிணைக்க இவர் உதவி புரிந்தார்.
# மந்துகை

## ஆரம்ப வாழ்க்கை

மந்துகை சோரோஸ்பை துமூர் என்ற *சிங்சாங்கின்* (பெரும் ஆலோசகர்) ஒரே மகள் ஆவார். இவர் கிழக்கு மங்கோலியாவின் ஒங்குட் மங்கோலிய இனத்தைச் சேர்ந்தவர் ஆவார். இவரது குடும்பத்தினர் மேற்குடி மக்களாக இருந்தனர். 1464ஆம் ஆண்டு தனது 16ஆம் வயதில் மந்துகை மன்டூல் கானைத் திருமணம் செய்து கொண்டார். மன்டூல் கான் 1473 - 1479இல் வடக்கு யுவானை ஆட்சி செய்தார். கானின் குழந்தையற்ற முதல் மனைவி உங்கென் கபர் தூவைத் தாண்டி மந்துகைக்கு முக்கியத்துவம் கொடுக்கப்பட்டது. பெரும்பாலான நூல்கள் மன்டூல் கானுக்குக் குழந்தைகள் இல்லை என்று குறிப்பிடுகின்றன. எனினும், இரண்டு பெயர்கள் சில நேரங்களில் மந்துகையின் மகள்கள் என்று குறிப்பிடுகின்றன. அவர்களின் வயதுகளை அடிப்படையாகப் பார்க்கும் போது அவர்கள் உண்மையில் மன்டூல் கானின் உறவினர்களாக இருந்திருக்க வாய்ப்பு இருந்துள்ளது. மகள்களாக இருந்திருக்க வாய்ப்பில்லை. அவர்கள் ஒரு வேளை மந்துகையால் வளர்க்கப்பட்டிருக்கலாம்.  
1478 அல்லது 1479இல் மன்டூல் கான் தெளிவற்ற சூழ்நிலைகளின் கீழ் இறந்தார். அவருக்கென்று ஒரு தெளிவான வாரிசு கிடையாது. கானாக மாறுவதற்குப் பல மங்கோலிய இளவரசர்கள் சண்டையிட்டுக் கொண்டனர். அவரின் முதல் மனைவியான உங்கென் கபர் தூ மறைந்துவிட்டார். அவரது விதி என்ன ஆனது என்று தெரியவில்லை.  
செங்கிஸ் கானின் ஒரு நேரடி வழித்தோன்றலும், போர்சிசின் குடும்பத்தைச் சேர்ந்தவருமான பயன் மோங்கே *சோனோனின்* மகனான ஏழு வயது அனாதையான பதுமுங்கை மறைந்து வாழ்ந்து வந்த இடத்தில் இருந்து மந்துகை அழைத்து வந்து தத்தெடுத்துக் கொண்டார். பயன் மோங்கே *சோனோன்* எஸ்மெல் (இஸ்மாயில்) என்பவரால் கொல்லப்பட்டிருந்தார். செங்கிஸ் கானின் கடைசி எஞ்சியிருந்த வழித்தோன்றலான பதுமுங்கைக்குத் தயன் கான் என்ற பட்டத்தை மந்துகை அளித்தார். ஒரு சக்தி வாய்ந்த உயர்குடியினரான உனுபோல்ட் என்பவரின் திருமணக் கோரிக்கையையும் மந்துகை நிராகரித்தார். எனினும், செங்கிஸ் கானின் தம்பி கசரின் ஒரு வழித்தோன்றலான உனுபோல்ட் மந்துகை மற்றும் குழந்தை கானுக்குத் தொடர்ந்து விசுவாசமாக இருந்தார்.
# மந்துகை

## வடக்கு யுவானின் கதுன்

மங்கோலியர்களுக்குத் தலைமை தாங்கிய மந்துகை ஒயிரட்களுடன் போர் நடத்தி அவர்களைத் தோற்கடித்தார். ஒயிரட்களுக்கு எதிரான இவரது பிரம்மிக்கத்தக்க வெற்றியானது போர்சிசின்களின் முற்காலப் பெரும் மதிப்பை மீண்டும் கொண்டு வந்தது. ஒரு நூற்றாண்டுக்கும் மேலான காலத்தில் முதன் முதலாக மங்கோலியாவை இவர் இணைத்தார்.  
பதுமுங்கிற்கு 19 வயதான போது அவரை மந்துகை திருமணம் செய்து கொண்டார். மங்கோலியர் மீதான கட்டுப்பாட்டைத் தக்க வைத்துக் கொண்டார். ஒயிரட்கள் மீண்டும் கிளர்ச்சியில் ஈடுபட்டனர். கிழக்கு மங்கோலியர்கள் மீது திடீர்த் தாக்குதல் நடத்தினர். ஒயிரட்களுக்கு எதிராக மந்துகை ஒரு பெரிய இராணுவத்தை வழி நடத்திச் சென்றார். பல மிங் அரசமரபின் தாக்குதல்களை மந்துகை தோற்கடித்தார். வடக்கு யுவானைப் பாதுகாத்தார். மிங் இராணுவ வீரர்களுக்கு எதிராக இவர் தலைக்கவசங்களை அணிந்து வாள் வீசிச் சண்டையிட்டார். அந்நேரத்தில் இவர் கர்ப்பிணியாக இருந்தார். எனினும், தொடர்ந்து சண்டையிட்டார். ஒரு நீண்ட யுத்தத்தின்போது இரட்டை மகன்களைப் பெற்றெடுத்தார். மேற்கு மங்கோலியர்கள் மீண்டும் ஒரு முறை பணிய வைக்கப்பட்டனர்.  
1480 முதல் மிங் நிலப்பரப்பு மீதான தங்களது அழுத்தத்தைத் தயன் கானும், மந்துகையும் அதிகப்படுத்தினர். ஏனெனில், மிங் அரசமரபினர் தங்களது எல்லை வணிகத்தை மூடி, ஒரு வடக்கு யுவான் தூதுவரைக் கொன்றிருந்தனர். மந்துகையை கட்டுக்குள் வைத்திருப்பதற்காக மிங் அரசமரபினர் சீனப் பெருஞ்சுவரை வேகமாக விரிவாக்கினர். மந்துகை ஓர்டோஸ் நகரை மீண்டும் ஆக்கிரமித்தார். மிங் அரசமரபைக் கண்காணிப்பதற்காக மங்கோலிய வீரர்களை அங்கு நிலை நிறுத்தினார். ஓர்டோஸ் நகரத்தில் உள்ள செங்கிஸ் கானின் கல்லறையில் தயன் கானை மீண்டும் அரியணையில் மந்துகை அமர்த்தினார். எனினும், ஒரு மிங் தாக்குதலின் காரணமாக இவர்கள் பின்வாங்கும் நிலை ஏற்பட்டது. 1501இல் மந்துகை கெர்லென் ஆற்றுக்குச் சென்றார். எனினும் இவரது கணவர் தொடர்ந்து மிங் அரசமரபுக்கு எதிராகத் திடீர்த் தாக்குதல்களை நடத்தினார்.  
மந்துகை 1510இல் இறந்தார். மிகுந்த நம்பகத்தன்மை உடைய நூல்களின் படி, மந்துகை இயற்கை மரணம் அடைந்தார். சில கதைகளின் படி, மங்கோலியர்களுடன் இணைந்தவராக நடித்த ஒரு மிங் அரசமரபின் நபரால் இவர் கொல்லப்பட்டார் அல்லது இவரது கணவரின் துணைவியரில் ஒருவரால் கொல்லப்பட்டார். *அனுபவ அறிவுடைய இராணி மந்துகை* எனும் திரைப்படம் இவர் எஸ்மெல் (இஸ்மாயில்) எனப்படும் ஒரு மங்கோலியத் தளபதியால் கொல்லப்பட்டார் என்று குறிப்பிடுகிறது. இந்த எஸ்மெல் ஒரு மிங் ஓற்றர் ஆவார். எஸ்மெல் மங்கோலியர்களுக்குத் துரோகம் செய்தார். மங்கோலியர்களைத் தாக்கி அவர்களைக் வெல்வதற்கு மிங் இராணுவத்துடன் இணைந்து செயல்பட்டார்.  
எனினும், இத்தகைய கதைகளில் எவையும் நம்பகத்தன்மை உடைய ஆதாரங்களைக் கொண்டிருக்கவில்லை. செங்கிஸ் கான் மற்றும் பிற பெரிய கான்களைப் போலவே இவருடைய சமாதியும் இதுவரை கண்டுபிடிக்கப்படவில்லை எனத் தெரிகிறது.
# மந்துகை

## மரபு

செங்கிஸ் கானின் ஒரு வழித் தோன்றலாகத் தயன் கானைத் தொடர்ந்து அதிகாரத்தில் மந்துகை வைத்திருந்தார். ஒயிரட்களைத் தோற்கடித்தார். இந்த இரண்டு சாதனைகளும் இவரது வாழ்வு குறித்த புராணக் கதைகள் உருவாகக் காரணமாயின.  
இவர் ஏழு மகன்கள் மற்றும் மூன்று மகள்களை விட்டுச் சென்றார். மங்கோலியர்களின் அனைத்துப் பிந்தைய கான்களும், உயர்குடியினரும் இவரது வழித்தோன்றல்கள் தான். இதில் அல்டன் கான் மற்றும் லிக்டன் கான் ஆகியோரும் அடங்குவர்.
# குண்டூர் மேற்கு சட்டமன்றத் தொகுதி

**குண்டூர் மேற்கு சட்டமன்றத் தொகுதி** (*Guntur West Assembly constituency*) என்பது இந்தியாவில் ஆந்திரப் பிரதேசத்தின் குண்டூர் மாவட்டத்தில் உள்ள ஒரு மாநில சட்டமன்றத் <nowiki/>தொகுதியாகும். தடிகொண்டா, மங்களகிரி, பொன்னூர், தெனாலி மற்றும் குண்டூர் கிழக்கு ஆகியவற்றுடன் குண்டூர் மக்களவைத் தொகுதியின் ஏழு சட்டமன்றத் தொகுதிகளுள் இதுவும் ஒன்றாகும். 2019ஆம் ஆண்டு நடைபெற்ற ஆந்திரப் பிரதேச சட்டப் பேரவைத் தேர்தலில் தெலுங்கு தேசம் கட்சி வேட்பாளராக வெற்றி பெற்று, பின்னர் ஒய். எஸ். ஆர். காங்கிரஸ் கட்சிக்கு மாறிய மதலி கிரிதர ராவ் தொகுதியின் தற்போதைய சட்டமன்ற உறுப்பினர் ஆவார். 25 மார்ச் 2019 நிலவரப்படி, இத்தொகுதியில் மொத்தம் 265,135 வாக்காளர்கள் உள்ளனர்.
# குண்டூர் மேற்கு சட்டமன்றத் தொகுதி

## வரலாறு

முன்னதாக குண்டூர்-2 சட்டமன்றத் தொகுதி என அழைக்கப்பட்ட இது , 2008ஆம் ஆண்டு நாடாளுமன்ற மற்றும் சட்டமன்றத் தொகுதிகளின் எல்லை நிர்ணய உத்தரவில் சில சிறிய மாற்றங்களுக்கு உள்ளாகி குண்டூர் மேற்கு சட்டமன்றத் தொகுதி எனப் பெயரிடப்பட்டது.
# குண்டூர் மேற்கு சட்டமன்றத் தொகுதி

## மண்டலங்கள்

குண்டூர் மேற்கு சட்டமன்றத் தொகுதியின் பகுதிகளாக குண்டூர் மண்டலம் (பகுதி), குண்டூர் (மாநகர்) (பகுதி) மற்றும் குண்டூர் மாநகர பகுதி எண்.1 முதல் 6 மற்றும் 24 முதல் 28 வரையுள்ள இடங்கள் உள்ளன.
# குண்டூர் மேற்கு சட்டமன்றத் தொகுதி

## சட்டமன்ற உறுப்பினர்களின் பட்டியல்

### குண்டூர் மேற்கு (2009–தற்போது)

| 2019 | தெலுங்கு தேசம் | மதலி கிரிதர ராவ் |  |
| --- | --- | --- | --- |
| 2014 | தெலுங்கு தேசம் | மோடுகுலா வேணுகோபால ரெட்டி |  |
| 2009 | இந்திய தேசிய காங்கிரசு | கண்ணா லட்சுமிநாராயணா | } |
# குண்டூர் மேற்கு சட்டமன்றத் தொகுதி

## சட்டமன்ற உறுப்பினர்களின் பட்டியல்

### குண்டூர்-2 (1955-2009)

| ஆண்டு | கட்சி | சட்டமன்ற உறுப்பினர் |  |
| --- | --- | --- | --- |
| 2004 | இந்திய தேசிய காங்கிரசு | தாடிசெட்டி வெங்கட ராவ் |  |
| 1999 | தெலுங்கு தேசம் | அருண சணக்கயல |  |
| 1994 | இந்தியப் பொதுவுடைமைக் கட்சி | சல்லா வெங்கட கிருஷ்ணா ரெட்டி |  |
| 1989 | இந்திய தேசிய காங்கிரசு | ஜெய ராம்பாபு சடலவாடா |  |
| 1985 | இந்திய தேசிய காங்கிரசு |  |  |
| 1983 | தெலுங்கு தேசம் | நிச்சங்கர ராவ் வெங்கடரத்தினம் |  |
| 1978 | இந்திய தேசிய காங்கிரசு | கதே வீராஞ்சநேய சர்மா |  |
| 1972 | சுயேச்சை | நிசசங்கர ராவ் வெங்கடரத்தினம் |  |
| 1967 | இந்திய தேசிய காங்கிரசு | செப்ரோலு அனுமையா |  |
| 1962 | இந்திய தேசிய காங்கிரசு |  |  |
| 1955 | இந்திய தேசிய காங்கிரசு | மேதுரி நாகேசுவர ராவ் | } |
# ஸ்ரீகிருஷ்ணா அறிவியல் மையம்

**சிறீகிருஷ்ணா அறிவியல் மையம்** (*Shrikrishna Science Centre*) என்பது இந்தியாவின் பீகார் மாநிலத்தில் உள்ள பாட்னாவில் உள்ள ஒரு அறிவியல் அருங்காட்சியகம் ஆகும்.
# ஸ்ரீகிருஷ்ணா அறிவியல் மையம்

## வரலாறு

பாட்னாவில் அமைந்துள்ள சிறீகிருஷ்ணா அறிவியல் மையம், பீகாரின் முதல் முதலமைச்சர் சிறீ கிருட்டிணா சின்கா நினைவாகப் பெயரிடப்பட்டது. இது 1978ஆம் ஆண்டு ஏப்ரல் 14ஆம் தேதி கல்வி அமைச்சர் சிறீ தாக்கூர் பிரசாத் சிங்கால் திறந்து வைக்கப்பட்டது. சிறீகிருஷ்ணா அறிவியல் மையம், இந்திய அரசின் கலாச்சார அமைச்சகத்தின் கீழ் உள்ள தன்னாட்சி அமைப்பான தேசிய அறிவியல் அருங்காட்சியகங்கள் சபையின் ஒரு பிரிவாகும். இது பாட்னாவில் உள்ள காந்தி மைதானத்தின் தென்மேற்கு மூலையில் அமைந்துள்ளது. பொதுமக்கள் குறிப்பாக மாணவர்கள் பயன்பெறும் வகையில் அறிவியல் மையம் அமைக்கப்பட்டுள்ளது. அறிவியலில் செயல்பாடுகள் மூலம் விமர்சன சிந்தனையை ஊக்குவிக்க புதிய கண்டுபிடிப்பு மையமும் அமைக்கப்பட்டுள்ளது. முப்பரிணாம அச்சு, அகன்ற அலைவரிசை வசதிகள் உள்ளிட்ட மேம்பட்ட ஆய்வகங்கள் போன்ற பல்வேறு வசதிகள் உள்ளன.
# ஸ்ரீகிருஷ்ணா அறிவியல் மையம்

## காட்சியகங்கள்

சிறீகிருஷ்ணா அறிவியல் மையம் பல்வேறு அறிவியல் பிரிவுகளைக் கற்பிக்கும் காட்சியகங்களால் ஆனது. இதில் வேடிக்கையாக அறிவியலைக் கற்கும் வகையில் தொகுப்புகளைக் கொண்ட இயற்பியல் மற்றும் கணிதப் பிரிவு 50 கண்காட்சிகளுடன் அமைக்கப்பட்டுள்ளது. இங்குக் கண்ணாடிகள் மற்றும் படங்களின் தொகுப்பும், முப்பரிணாம நிகழ்ச்சி வசதியும் உள்ளது. உலகின் தோற்றம் மற்றும் மனிதன் உட்பட வாழ்க்கை வடிவங்களை விளக்கும் 60 ஊடாடும் காட்சிகளைக் கொண்ட பரிணாம காட்சியகம் உள்ளது. குழந்தைகள் விளையாடக்கூடிய 40 கண்காட்சிகளுடன் அறிவியல் பூங்கா; நகரும் டைனோசர்களுடன் ஜுராசிக் பூங்கா; மற்றும் பெருங்கடல்கள் மற்றும் இந்திய விஞ்ஞானிகளின் கண்காட்சிகளும் இடம் பெற்றுள்ளன.  
படங்கள் மற்றும் கண்ணாடிகள் பற்றிய புதிய காட்சியகத்தில் சுமார் 60 கண்காட்சிகள் உள்ளன. இக்காட்சியகங்களில் பிரதிபலிப்பு தத்துவம், மாயையான படங்கள், முப்பரிணாம படங்கள், மருத்துவ காட்சி பிரதிபலிப்பு, வண்ணங்களின் கருத்து மற்றும் எண்ணிம மற்றும் மெய்நிகர் காட்சியாக்கம் ஆகிய வசதிகளுடன் கூடியது. பல மூழ்கிய மெய் நிகர் கண்காட்சிகள் இந்த காட்சியகத்தின் பகுதியாக உள்ளது.
# ஸ்ரீகிருஷ்ணா அறிவியல் மையம்

## மேலும் பார்க்கவும்

- இந்திரா காந்தி கோளரங்கம், பாட்னா
- சுவாமி விவேகானந்தர் கோளரங்கம், மங்களூர்
# கல்யாண் ராய்

**கல்யாண் ராய்** (*Kalyan Roy*)' ஓர் இந்திய அரசியல்வாதியும் இந்திய பொதுவுடமைக் கட்சியின் தலைவரும் ஆவார். அகில இந்திய தொழிற்சங்க காங்கிரசின் தலைவராகவும் செயல்பட்டார். **கல்யாண் சங்கர் ராய்** என்ற பெயராலும் இவர் அறியப்படுகிறார். அசன்சோல்-ராணிகஞ்ச் நிலக்கரி வயல் பகுதியின் கூலித் தொழிலாளர்களின் புகழ்பெற்ற தலைவர்களில் ஒருவரான கல்யாண் ராய் பொதுவுடமைக் கட்சியின் மூத்த தலைவர் மற்றும் மாநிலங்களவையில் நாடாளுமன்ற உறுப்பினராக<nowiki/>வும் இருந்தார்.
# கல்யாண் ராய்

## ஆரம்ப வாழ்க்கை மற்றும் கல்வி

கல்யாண் ராய் சுதந்திரப் போராட்ட வீரரும் காங்கிரசு தலைவருமான கிரண் சங்கர் ராய் மற்றும் பத்மா ராய் ( *நீ* ராய் சௌத்ரி) ஆகியோருக்கு 27 திசம்பர் 1929 அன்று இந்தியாவின் கல்கத்தா நகரத்தில் பிறந்தார்.